procesaur/Wiki.mk huggingface dataset:
Балинт Балаши

Балинт Балаши, (унгарски: ''Balassi Bálint'', - ), е ренесансен лирски поет, основач на модерната унгарска лирика.
1 Животопис
Потомок е на едно од најбогатите протестантски семејства во Унгарија, поради што добил одлично образование и зборувал десет јазици. Кога имал петнаесет години, татко му влегол во конфликт со виенскиот двор, поради што Балаши изгубил голем дел од имотот.
По рехабилитацијата на татко му, тој се приклучува на армијата и се бори против Турците кај Егер во североисточна Унгарија. Тука се заљубува во Ана Лошонци, ќерка на темешварскиот капетан, и, според неговите стихови, љубовта му била возвратена. Сепак, по смртта на нејзиниот прв маж, Ана ја дава раката на Криштоф Угњад.
Нормално, Балаши сфаќа колку ја сакал Ана дури откако ќе ја изгуби. Ѝ носи дарови и ѝ пишува стихови, но таа останува верна на својот маж, поради што нему му преостанува само да ја овековечи во своите стихови.
Во 1574 Балинт е ранет и заробен во текот на една битка. Во ропство ги минува следните две години, по што се враќа во Унгарија. Тогаш умира и неговиот татко Јанош.
Во 1584 се венча со својата роднина, Криштина Добо, ќерка на храбриот командант, Иштван Добо од Егер. Ова ќе стане главна причина за неговата несреќа во текот на наредните години. Алчните роднини на неговата жена речиси го доведуваат до банкрот, а кога во 1586 станува католик тие го наклеветуваат, па тој наскоро, заедно со својот син, станува муслиман. Во 1589 оди во Полска за да служи во армијата за следната војна против Турција, која нема да се случи во скоро време, поради што Балаши, во 1591 се враќа во Унгарија. Сепак, три години подоцна, кога конечно ќе отпочне оваа војна, Балаши повторно се приклучува на армијата. Најпосле, смртно ранет во една битка против Турците, умира, читајќи ја ''Енеида'' од Вергилиј во 1594 година.
2 Дела
Песните на Балаши може да се поделат во четири категории: религиозни химни, патриотски и витешки песни, љубовни поеми и адаптации со латинско и германско потекло. Сепак, најголем дел од неговите песни се оригинални, а циклусот на песните за Јулија (веројатно неговата Ана), претставува еден од врвовите на унгарската поезија. Автор е и на првите еротски песни во Унгарија, кои се генерации ќе циркулираат преку ракописи, но нема да бидат издадени сè до 1874 година, кога Фаркаш Дејак открива совршена копија од нив во една библиотека. Според нивната убавина и искажана страст, тие стојат на самиот врв на унгарската поезија до доаѓањето на Витез Михај Чоконаи и Шандор Петефи. Балаши е исто така и авторот на еден тип строфа која името ќе го добие според него. Се состои од девет стиха, распоредени во шема a a b c c b d d b, односно три римувани парови, кои наизменично се прекинати од трократната рима што се појавува во третиот, шестиот и деветтиот стих.
Михај Бабич

Михај Бабич де Шентишван (унгарски: ''Szentistváni Babits Mihály'', - ) — унгарски поет, писател и преведувач.
1 Животопис
Учи на Универзитетот во Будимпешта од 1901 до 1905 и тогаш се запознава со Деже Костолањи и Ѓула Јухас. Наскоро станува учител и почнува да предава во неколку различни училишта низ земјата пред да се префрли на професорска позиција во Будимпешта во 1912 година.
Неговиот литературен живот почнува во 1908 година, кога за првпат се забележани неговите поеми.
Истата година патува за Италија, каде е привлечен од поезијата на Данте; во следните години неколкупати ќе ја посети оваа средоземна земја. Врз основа на овие искуства, подоцна, Бабич ќе ја препее целокупната ''Божествена Комедија'' на унгарски (''Пеколот'', 1913, ''Чистилиште'', 1920 и ''Рај'', 1923).
Кратко време по револуцијата од 1918 година, станува професор по светска и модерна унгарска литература на Универзитетот во Будимпешта, но наскоро, по паѓањето на револуционерната влада, поради своите пацифистички ставови, отпуштен е од работа.
Од 1911 година, станува постојан соработник на списанието ''Њугат''.
Во 1921 се венча со Илона Тарнер, која подоцна и самата ќе издава поезија под името ''Софија Терек''.
Во 1923, се преселува во Ештергом. Четири години подоцна, станува член на ''Kisfaludy Társaság'' (Друштвото Кишфалуди), а истата година и претседател на жирито за доделување на Баумгартеновата награда.
Станува главен уредник на списанието ''Њугат'' во 1929 година (првите четири години заедно со Зигмонд Морич) и останува на оваа почитувана позиција сè до својата смрт.
Во 1937 година, дијагностициран е со рак на гркланот. Умира по четири години.
2 Творештво
Најпознат е по својата лирска поезија која ги следи класичните и англиските текови. Идеали му се либералниот хуманизам и бескомпромисноста на уметноста. Неговите песни се одликуваат со голема култура на формата и фрапантна виртуозност. Пишува есеи, а исто така е и врвен преведувач на дела од англиски (Шекспир, По), француски (Бодлер), германски (Гете), италијански (Данте), грчки и латински јазик. Влијанието на Бабич врз модерната унгарска литература е огромно. Бил и член на Унгарската Академија.
Џорџ Гершвин

Џорџ Гершвин (англ. ''George Gershwin'' - , - Холивуд, 11 јули 1937) — еден од најславните американски композитори и музичари на XX век.
Користејќи елементи од црнечкиот фолклор, успешно ги споил ритмичките и мелодиските одлики на џезот во формите на уметничката музика и со тоа придонел за создавање на специфичниот северноамерикански музички израз. Негови најпознати дела се оперите „Порги и Бес“, симфониската поема „Американец во Париз“, „Рапсодија во сино“.
Компонирал повеќе од 700 дела, од кои најголемиот дел со својот брат Ира.
0.1 Класични дела
* 1915 - ''Tango'';
* 1919 - ''Lullaby'';
* 1922 - ''Blue Monday'';
* 1924 - ''Rhapsody in Blue'' - негово најпознато дело („Рапсодија во сино“). Денес може да се чуе во многубројни реклами или како музичка тема во некој филм;
* 1925 - ''Short Story'' - за виолина и пијано;
* 1925 - ''Concerto in F'';
* 1926 - ''Three Preludes'';
* 1928 - ''An American in Paris'' - синфониска поема која за првпат била отсвирена од страна на Њујоршката Филхармонија во Карнеги Хол;
* 1931 - ''Second Rhapsody'';
* 1932 - ''Cuban Overture'' - заснована врз кубански ритам и првобитно била насловена како „Румба“;
* 1932 - ''Piano Transcription of Eight Songs'';
* 1934 - ''Variations on "I Got Rhythm"'';
* 1935 - ''Porgy and Bess'';
* 1937 - ''Walking the Dog'';
* 1973 - ''Impromptu in Two Keys'' - посмртно објавена;
* 1975 - ''Two Waltzes in C'' - посмртно објавена.
0.2 Театарски мјузикли
* 1919 - ''La La Lucille''* 1919 - ''Midnight Whirl''* 1919 - ''Limehouse Nights''* 1920 - ''Poppyland''* 1920 - ''George White's Scandals of 1920''* 1921 - ''A Dangerous Maid''* 1921 - ''The Broadway Whirl''* 1921 - ''George White's Scandals of 1921''* 1922 - ''George White's Scandals of 1922''* 1922 - ''Our Nell''* 1922 - ''By and By''* 1923 - ''Innocent Ingenue Baby''* 1923 - ''Walking Home with Angeline''* 1923 - ''The Rainbow''* 1923 - ''George White's Scandals of 1923''* 1924 - ''Sweet Little Devil''* 1924 - ''George White's Scandals of 1924''* 1924 - ''Primrose''* 1924 - ''Lady Be Good''* 1925 - ''Tell Me More!''* 1925 - ''Tip-Toes''* 1925 - ''Song of the Flame''* 1926 - ''Oh, Kay!''* 1927 - ''Strike Up the Band''* 1927 - ''Funny Face''* 1928 - ''Rosalie''* 1928 - ''Treasure Girl''* 1929 - ''Show Girl''* 1930 - ''Girl Crazy''* 1931 - ''Of Thee I Sing''; добитник на Пулицеровата награда.
* 1933 - ''Pardon My English''* 1933 - ''Let 'Em Eat Cake''* 1935 - ''Porgy and Bess''
0.3 Филмски мјузикли
* 1923 - ''The Sunshine Trail''* 1931 - ''Delicious''* 1937 - ''Shall We Dance''* 1937 - ''A Damsel in Distress''* 1938 - ''Goldwyn Follies''; Џорџ Гершвин починал за време на снимањето на овој филм.
* 1947 - ''The Shocking Miss Pilgrim''* 1964 - ''Kiss Me, Stupid''
1 Внатрешни врски
* Ира Гершвин
* Џез
Пабло Неруда

Пабло Неруда (|Pablo Neruda; 12 јули 1904 - 23 септември 1973) — псевдоним, а подоцна и официјалното име на чилеанскиот писател и комунист Нефтали Рикардо Рејес Басоалто (''Neftalí Ricardo Reyes Basoalto''). Тој се смета за еден од најголемите и највлијателни поети на XX век, а неговите дела се преведени на многу јазици. Својот псевдоним, што подоцна му станува негово легално и официјално име, го презел од името на чешкиот писател и поет Јан Неруда.
Поезијата на Неруда е разгранета во неколку различни стилови и мотиви, почнувајќи од еротските љубовни песни (како „''Бели ридови''"), надреалистичните поеми, историските епови, како и политичките манифести. Можеби најобожаваните песни на Неруда се „''Оди за скршените нешта''," собрани во неколку томови. Колумбискиот романописец Габриел Гарсија Маркез еднаш го нарекува Неруда „најголемиот поет на XX век на било кој јазик“. Во 1971 година, Неруда ја добива Нобеловата награда за литература, а следната година и ''Златниот венец'' на Струшките вечери на поезијата.
Неруда е поетот кој ќе чита пред најмногубројна публика и тоа на двапати. На 15 јули 1945 година, на стадионот ''Пекамбу'' во Саун Пауло, Бразил, пред 100 000 луѓе читал песни во чест на комунистичкиот водач и револуционер Луис Карлос Престес. Откако ја примил Нобеловата награда за литература, на покана од претседателот Салвадор Аљенде, Неруда рецитирал делови од својата поезија на ''Estadio Nacional'' пред повеќе од 70.000 луѓе.
Во текот на својот живот, Неруда бил неколкупати на видни дипломатски позиции, а кратко време бил и секретар на Чилеанската комунистичка партија. Кога конзервативниот чилеански претседател Габриел Гонсалес Видела спроведол терор врз комунистите во Чиле, издаден бил налог за апсење на Неруда. Неговите пријатели со месеци го криеле во подрумот на една куќа во пристанишниот град Валпараисо. Преку планината во близина на езерото Маихуе, Неруда успеал да избега во Аргентина. Подоцна, Неруда бил близок соработник на социјалистичкиот претседател Салвадор Аљенде.
Хоспитализиран бил поради рак во времето на државниот удар во Чиле на 11 септември 1973 година кој го предводел Августо Пиноче и во кој неговиот близок пријател Аљенде го изгубил животот. Неруда умрел од инфаркт дванаесет дена подоцна. Веќе легенда во текот на својот живот, по смртта, Неруда станал вистинска митска личност, а неговиот погреб прозвучил насекаде низ светот. Имено, по наредба на Пиноче погребот на Неруда не смеел да стане јавен настан, но илјадници Чилеанци, со солзи во очите, и покрај смртните закани, ги преплавиле улиците во чест на големиот поет. Со тоа, погребот на Неруда се претворил во прв голем јавен протест против новововедената диктатура.
Во 2016 година, режисерот Пабло Лараин (Pablo Larraín) го снимил биографскиот филм „Неруда“ во кој е прикажано неговото бегство преку Андите по прогонот на комунистите во Чиле во 1948 година.
Социјалдемократска партија на Германија

Социјалдемократска партија на Германија (|Sozialdemokratische Partei Deutschlands, SPD) — социјалдемократска политичка партија во Германија. Партијата е една од двете големи современи политички парти во Германија, заедно со конзервативната унија CDU/CSU, и е предводена од Зигмар Габриел.
Моментално, SPD владее на сојузно ниво со голема коалиција со Христијанската демократска унија и Христијанската социјална унија од декември 2013 година по општите избори во Германија во 2013 година. Партијата учествува во тринаесет покраински влади, од кои девет предводени од министри-претседатели од SPD.
SPD е членка на Партијата на европските социјалисти и Социјалистичката интернационала и основач на Прогресивната алијанса на 22 мај 2013 година. SPD е најстарата постоечка политичка партија во Бундестагот во Германија, основана уште во 1863 година. Воедно, партијата поседува најголемо членство од сите германски партии. По Втората светска војна, под водство на Курт Шумахер, SPD се поставила како идеолошка партија, којашто ги застапувала интересите на работничката класа и синдикатите. Партиската програма, што ги следела марксистичките принципи, повикувала на национализација на главните индустрии и државно планирање.
5 август (родени)

1802, Нилс Хенрик Абел — норвешки математичар.
1844, Иљја Репин — руски сликар.
1850, Ги де Мопасан — француски писател.
1862, Џозеф Мерик — Британец со огромни деформитети на телото, познат како „Човекот-слон“.
1874, Весли Мичел — американски економист.
1898, Василиј Лебедев-Кумач — советски поет.
1906, Џон Хјустон — американски филмски режисер.
1906, Василиј Леонтјев — американски економист, добитник на Нобеловата награда во 1973 година.
1911, Роберт Тејлор — американски глумец.
1930, Нил Армстронг — американски космонаут, првиот човек што стапнал на Месечината.
1948, Реј Клеменс — англиски фудбалер.
1962, Патрик Јуинг — американски кошаркар.
1964, Зоран Сретеновиќ — српски и југословенски кошаркар и тренер.
1968, Марин Ле Пен — француска политичарка.
1971, Валери Карпов — руски и советски хокеар.
1975, Владимир Петриќ — српски ракометар.
1976, Дамир Скомина — словенечки фудбалски судија.
1982, Микеле Пациенца — италијански фудбалер.
1985, Саломон Калу — фудбалер од Брегот на слоновата коска.
1993, Себастијан Енао — колумбиски велосипедист.
1995, Стефано Сенси — италијански фудбалер.
2004, Гави — шпански фудбалер.
Карл XII

Карл XII (|Karl XII) Вителсбах, нарекуван и ''Северниот Александар'', бил крал на Шведска од 1697 до неговата смрт во 1718 година. Од Османлиите е нарекуван Демирбаш Шарл (Demirbaş Şarl). Тој е четвртиот крал од династија Вителсбах. Го наследил татко му на само 14 години на престолот на една од најмоќните држави во Европа. Русија, Данска, Полска и Прусија биле исплашени од силата на Шведското Царство и ја нападнале користејќи го малолетството на кралот (Големата Северна војна, 1700-1721). Карл покажал особени способности како полковник и последователно ги разрушил противниците. Но тој ги немал способностите на стратег и политичар и ја истоштувал земјата со непрекинати безрезултатни војни. Битката кај Полтава (1709) го навестила крајот на Шведското Царство. Карл бил ранет, паднал во кома и едвај бил спасен. Како бегалец бил примен од турскиот султан кој му обеќал помош. Минувајќи по земјите на Странџа, селаните масовно ги крстеле своите деца по него. И до ден денес има луѓе од тој крај кои се викаат Карл. Подоцна се враќа за да ја продолжи војната. За време на една опсада е убиен од случаен куршум, испукан од страна на Швеѓаните.
7 август (починале)

1616, Винченцо Скамоци — италијански ренесансен архитект.
1660, Диего Веласкес — шпански сликар.
1900, Вилхелм Либкнехт — германски револуционер, еден од основачите на Втората Интернационала во 1869 година.
1921, Александар Блок — руски поет.
1938, Константин Сергеевич Алексеев — руски режисер.
1957, Оливер Харди — британски глумец.
1987, Михаило Апостолски — македонски генерал, народен херој и академик.
1989, Мира Траиловиќ — српска театарска режисерка.
1989, Ристо Калчевски — македонски сликар и ликовен педагог.
1995, Дон Патинкин — израелско-американски економист.
2001, Рефик Иљази — член на ОНА.
2001, Лефтер Коџај — член на ОНА.
2003, Рајко Жижиќ — српски и југословенски кошаркар.
2005, Милчо Ристов — македонски физичар.
2025, Џим Лавел — американски астронаут.
Рина Усикова

Рина Усикова ( во — ) — еден од најголемите афирматори на македонскиот јазик во Руската Федерација и во светот.
Рина Павловна Усикова е родена во 1933 година во Москва. Авторка е на повеќе од 100 научни публикации и уметнички преводи од македонски на руски јазик, меѓу кои најзначајни се:# Македонски јазик - Граматички особености на западнословенските и јужнословенските јазици (Москва 1997),
# Македонски јазик (Скопје 1985),
# Македонско - руски речник во три тома (Скопје 1997),
# Македонски јазик - Основи на балканската лингвистика, втор дел и Словенски јазици (1998),
# Граматика на македонскиот литературен јазик (Москва 2003),
# Македонско - руски речник со 40,000 единици (Москва 2003).
Детството го поминала во ужасите на втората светска војна. Во 1950 г. се запишала на државниот универзитет во Москва М.В.Ломоносов, на катедрата за славистика, на одделението за бугарска филологија. Во 1965 год ја брани кандидатската (магистерска) теза "Морфологија на именките и глаголите во современиот македонски литературен јазик", под менторство на професорот С. Б. Бернштејн. Во 1993 г. доаѓа во Република Македонија како лектор по руски јазик на катедрата за славистика. Тогаш МАНУ ја избира за дописен член, а воедно е прогласена и за почесен професор на универзитетот Св. Кирил и Методиј - Скопје. Во 2005 година ја брани докторската дисертација од севкупноста на нејзините досегашни трудови.
Скриени страсти

Скриени страсти (|Pasión de Gavilanes) — светска популарна теленовела од престижната американска продукција Телемундо со соработка со колумбијската тв куќа РТИ Колумбија. Серијата го освои целиот свет со едночасовни 188 епизоди. На меѓународниот пазар исто така излезе и ЦД со музика од серијата, како и ДВД Издание со сите епизоди. Кај нас оваа теленовела имаше огромен успех, и се емитуваше на А1 телевизија.
1 Синопсис
Приказната се врти околу браќата Рејес, и сестрите Елизондо. Браќата Хуан, Франко и Оскар Рејес, се тројца браќа кои живеат во мал град, и заработуваат од пекарницата што ја имаат. Со нив исто така живее и нивната сестра Либија Рејес. Таа имала љубовна врска со Бернардо Елизондо, богат ранчер, и останува трудна од него, но еден кобен ден, таа извршува самоубиство. Браќата Рејес потиштени од смртта на нивната сестра, заминуваат во потрага по виновникот за смртта на нивната сестра. Тие одат на ранчот на фамилијата Елизондо, и се заљубуваат во трите ќерки на виновникот за смртта на нејзината сестра, кој неодамна умрел. Норма, Химена и Сарита се трите ќерки и на злобната Габриела Елизондо, која после смртта на нејзиниот маж ужива во наследството. Браќата барајќи одмазда, се заљубуваат во трите сестри.
Пишување

Пишување — човечка активност со која на некој медиум се остава траг во вид на симболи (букви) од низа строго утврдени симболи (азбука). Пушувањето се разликува од цртањето, сликањето или снимањето по тоа што симболите се видливи со човечко око, строго дефинирани и можат да се разликуваат само по големина или дебелина.
За пишувањето треба познавање од четири вештини: познавање на зборови од јазикот на кој се пишува, знаење на граматиката, знаење на правописот и познавање на буквите.
Резултатот што останува од пишувањето се вика текст, запис или напис.
Секој човек има специфичен начин на пишување (ракопис), по кој е можно недвосмислено да се установи кој го напишал одредениот текст. Ова особеност на пишувањто се користи и за потпис.
Поимот пишување се користи и за мисловниот процес при создавање на некој текст.
1 Професии чија дејност е пишување
* Писател
* Поет
* Писар
* Новинар
* Програмер
* Дактилограф
* Сметководител
kk:Жазу
Левичарската партија.ПДС

Левичарска партија.ПДС (германски: Die Linkspartei.PDS), порано ''Партија за демократски социјализам'' (''Partei des Demokratischen Sozialismus'', ''PDS'') е поранешна демократско-социјалистичка партија во Германија. Таа е претходник на Партијата за социјалистичко единство на Германија (SED, СЕД), која владеела во Источна Германија до 1990. Од 1990 до 2005, ПДС била „левичарската партија на истокот“, добивајќи минимална поддршка во западна Германија, а од 15 до 25% од гласовите во источна Германија, влегувајќи во разни коалиции (со Социјалдемократската партија на Германија). Во 2005, ПДС, преименувана во Левичарска партија, влегла во изборна алијанса со западногерманската ВАСГ (Arbeit und soziale Gerechtigkeit – Die Wahlalternative, WASG, Работничка и социјална правда - Изборната алтернатива) и добила 8.7% од гласовите на федералните избори од септември 2005.
Партијата има многу социјалпрогресивна политика. На пример, сакаат да се легализираат браковите помеѓу луѓе од ист пол и државата да обезбедува подобри услови за имигрантите.
На 16 јуни 2007, Левичарската партија.ПДС се соединила со ВАСГ, со што се формирала единствена партија наречена едноставно „Левицата.“ (Die Linke., со точка на крајот од името).
На меѓународно ниво, Левата партија.ПДС е соосновач на Европската левичарска алијанса на партии и била најголема партија во групата Европска обединета левица - Нордиска зелена левица во Европарламентот.
1 Поврзано
* Левичарска партија (Германија)
* Партија за социјалистичко единство на Германија
Клон (ТВ-серија)

Клон (|O Clone) — романтична бразилска теленовела. Оваа теленовела е снимана во 2001 година, според сценариото на писателката Глорија Перес. Се снимала на локации на повеќе локации, а од најпознатите беа: Рио де Жанеиро и Мароко. Оваа теленовела стана огромен успех во целиот свет, како и кај нас, која се емитуваше во вечерниот термин на А1-телевизија. Во Бразил првата епизода достигна гледаност од 48% , а последната епизода ја гледале 62% од населението.
Серијата кај нас моментално се репризира на Алсат М.
1 Синопсис
Клон го води гледачот на две дијаметрално спротивни локации, Бразил и Мароко. Двата главни ликови се Жаде, муслиманка од Мароко и Лукас, католик од Бразил. Тие случано се среќаваат и се вљубуваат еден во друг. Нивните различни култури постаојано им создаваат проблеми во зедничкиот живот. Откако Жаде ќе остане без своите родители таа се преселува во Мароко кај својот стрико Али и ги учи тамошните обичаи, додека Лукас е син на богатиот стопанственик Леонидас Фераис, Лукас има брат близнак -Џого гој подоцна го губи животот за време на една хеликоптерска несреќа. Потресен од ваквата случка, кумот на Џого -научникот Албиери избезумен без свест прави негов клон кој подоцна ќе доведе до разни конфликти во серијата, како што напредува серијата веќе станува очигледно дека се случува нешто чудно во животите на Жаде и Лукас кој после многу време повторно ќе се сретнат...
2 Улоги
Глумци Ликови
Џована Антонели, Жаде
Мурило Бенисио, Лукас/Диего/Лео
Вера Фишер, Ивет
Региналдо Фариас, Леонидас
Жука де Оливеира, Албиери
Стенио Гарсија, Али
Даниела Ескобар, Маиза
Адриана Леса, Деуза
Нивеа Марија, Една
Дебора Фалабела, Мел
3 Клон на Балканот
Македонија: А1 Телевизија (Клон) Србија: БК (Zabranjena Ljubav) Босна и Херцеговина: ТВ СА (Zabranjena Ljubav) Словенија: ПОП ТВ (Klon) Бугарија: Нова ТВ (Клонинг)
Руби (теленовела)

Руби е романтична мексиканска теленовела. Серијата е снимена во Мексико, во текот на 2004 година, со 130 епизоди. Серијата стекна голем успех во целиот свет, а поради тоа и на мексиканските ТВ и Новеле Награди, освои неколку награди, како и најглавната за најдобра теленовела за 2005 година.
1 Синопсис
Руби е млада девојка која студира на приватниот универзитет, благодарение на стипендијата и на својата сестра, која напорно работи за да ја издржува својата сестра, како и нејзината мајка Рефухио. На универзитетот, Руби се спријателува со Марибел, милионерка, драга и убава девојка, која после собраќајната несреќа останува инвалид. Марибел мисли дека конечно пронашла вистинска пријателка во Руби, но не знае дека Руби сака да биде нејзина пријателка само заради нејзините пари. Откако ќе ја посети Марибел во нејзината вила, Руби е уверена дека таа требала да живее таков живот и дека по секоја цена ќе се здобие со вакво богатство. Заради нејзината инвалидност, Марибел своето време го поминува на интернет разговарајќи со момче по име Хектор. После некое време, Хектор и Марибел се запознаваат, и Хектор ја запросува. Марибел е многу среќна и се заљубува во него. Хектор и го претставува на Руби, својот најдобар пријател, докторот Алехандро, и Руби се заљубува во него. Руби почнува да сонува како конечно ќе се венча за богат и згоден доктор и дека тие четворица ќе идат среќни. Но, се пропаѓа кога Руби дознава дека Алехандро е сиромашен. Тажен, Алехандро во целосност се одлучува да се посвети на својата професија. Сега единствена цел на Руби, е да и го украде свршеникот на Марибел, Хектор.
2 Улоги
Глумци Ликови
Барбара Мори, Руби
Едуардо Сантамарина, Алехандро
Себастијан Рули, Хектор
Жаклин Бракамонтес, Марибел
Роберто Вандер, Артуро
Ана Мартин, Рефухио
Ингрид Марц, Лорена
Ана Берта Еспин, Елиса
Патрисија Навидад, Кристина
Оливија Буцио, Клара
3 ДВД Издание
Мексиканската продукција Телевиса издаде и оригинален ДВД пакет од серијата Руби. Во пакетот се состоат 3 двд цедеа, со сите 130 епизоди.
4 Руби на Балканот
Македонија: А1 Телевизија Србија: Пинк Телевизија Босна и Херцеговина: Пинк БХ Хрватска:НоваТВ Словенија: ПОП ТВ Бугарија: Евроком Црна Гора: Пинк М Грција: Алфа ТВ
Боровец

Боровец (до 1942 г. Чамкорија) — светски рекреативен скијачки центар во планината Рила.
Ситуиран е на надморска височина од 1.350 м, и наjстарo планиско одморалиште во Бугарија. Постои од 1896 година, кога царот Фердинанд создава летна резиденција наречена „Царска Бистрица“. На 73 км северно е Софија, на 83 км југозападно е Горна Џумаја, а на 125 км југоисточно е Пловдив. Располага со многу скијачки патеки и ски-лифтови. Наjвисоката точка на ски-центарот е Јастребец (2.369 м), откаде има излез кон Мусала, највисокиот врв на Балканот.
Циганки (ТВ серија)

Циганки е романтична теленовела која го раскажува животот на циганите. Оваа теленовела со својот шарм освои многу гледачи низ целиот свет. Серијата премиерно со прикажување во САД започнала во 2004 година, а по неколку месеци, веднаш се појавила и на меѓународниот пазар. Оваа теленовела е римејк на теленовела "Romane". Од продукцијата на Телемундо и мексиканската Аргос Продукција ја одбраа одличната глумечка екипа, и одличните локации во оваа теленовела. Серијата е снимена во 2004 година, а насловната нумера ја пее Давид Бустаменте.Серијата има 162 епизоди, а режијата е на Хорxе Фонс. Оваа теленовела кај нас се емитуваше на А1 Телевизија во 18:00 часот.
1 Синопсис
Циганите ги предвои Вања, кој сака да воспостави пријателски односи со жителите, а во тоа му помага отецот Хуан Домингез, кој е негов долгогодишен пријател. Хуан се запознава со Јованка, ќерката на Вања, која пред дваесет години имала љубовна врска со Рафаел Домингез, братот на Хуан, со што го предизвикала гневот на нејзиниот татко. Поради забранетата љубов, Јованка го напуштила племето и по дваесет години се враќа со трите ќерки Марија Саломе, Марија Сашенка и Марија Магдалена. Таа крие дека само една од ќерките е од врската со Рафаел и наследничка на имотот на семејството Домингез. Повторната средба на Рафаел со Јованка ќе предизвика опасни ситуации, кои ќе резултираат со немири во градот. Рафаел е во врска со Сандра, но стариот љубовен пламен повторно ќе го опседне, но конкуренција ќе му биде неговиот роден брат. Но, на повидок е нова љубов, која претендира да го повтори гревот на Јованка. Нејзината ќерка Марија Саломе се вљубува во Себастијан Домингез, синот на Рафаел, а на тоа жестоко ќе се спротвстави Викторија, мајката на Рафаел и Хуан. За Јованка ќе биде шокантно откритие кога ќе дознае дека Хуан е брат на Рафаел и дека е свештеник, што ќе ја стави на ново искушение. Дали да и се препушти на новата љубов и да ризикува повторно да биде избркана од својот народ?
2 Емитирање на Балканот
Македонија: А1 Телевизија Србија: 3K, ДМ Сат, локалне телевизије Босна и Херцеговина: НТВ Хајат Хрватска: НоваТВ Бугарија: бТВ
Апиологија

Апиологија (или мелитологија) — науката кога се занимава со изучување на пчелите, и е гранка на ентомологијата. Пчелите често се изираат како група за изучување, со цел на барање на одговори на прашања за еволуцијата на општествените системи. Членовите на оваа група прикажуваат животни истории од сосема осамени, до мошне евсоцијални.
1 Поврзано
* Пчеларство
* Ентомологија
Странџа

Странџа (бугарски: ''Странджа''; турски: ''Yıldız Dağları'' или ''Istranca Dağları'') — планина во југоисточниот дел на Балканот. Се наоѓа на границата помеѓу Бугарија и Турција.
Странџа се наоѓа во источниот дел на историско-географската област Тракија помеѓу Бургаската Низина, Црното Море и Источнотракиската Рамнина. Влкупната површина на планината изнесува околу 10 000 квадратни километри.
Алборада

Серијата Алборада е романтична и историска мексиканска теленовела. Серијата е снимена во Мексико, во текот на 2005 година, со 90 епизоди. Серијата стекна голем успех во целиот свет, а поради тоа и на мексиканските ТВ и Новеле Награди, освои неколку награди, како и најглавната за најдобра теленовела за 2006 година. Продуцент на оваа теленовела е познатата мексиканска продуцентка ''Карла Естрада'', која се прослави со сериите Љубовни Врски, Право на Љубов, Извор и Вистинска Љубов. Кај нас оваа серија се емитуваше на Сител телевизија, и имаше голем успех. Насловната нумера во Алборада ја исполнуваше познатиот светски оперски пејач Пласидо Доминго
1 Синопсис
Приказната на теленовелата започнува во селото Санта Рита во Панама, во колонијално доба, времето во кое сиромашните биле огорчени од аристократијата. Во средината на приказната е убавата Марија Иполита која живее со нејзиниот маж Антонио, кој е импотентен, и неговата мајка, злобната Аделаида. Марија Иполита била присилена да се омажи за Антонио, поради неговото богатство, од нејзината баба Карлота. Но, сè се уништува кога Аделаида дознава дека Антонио нема да биде наследник на наследството на неговиот чичко, само поради тоа што нема дете. Поради тоа, Аделаида, со помош на своите слуги, им наредува да го грабнат актрактивниот бегалец Луис Манрике, и да ѝ направи бебе на Марија Иполита, и таа да мисли дека тоа е Антонио. За возврат Аделаида, ќе му помогне на Луис да отиде во Мексико. Сето тоа се случува. Луис таа ноќ води љубов со Марија Иполита, а утредента и кажува сè што се случува без да и го каже неговото име, и неговото лице, и заминува во Мексико. Огорчена поради злобата на нејзината свекрва, Марија Иполита одлучува да замине во Мексико, со помош на нејзината слугинка. Поминуваат три години, Марија Иполита конечно пристигнува на имотот на нејзината мајка Асунсасион, со нејзиното дете Рафаел, и нејзината слугинка. Сакајќи да го пронајде таткото на нејзиното дете, Марија Иполита ќе се најде во круг на интриги и насилства кои ги преводи Дона Хуана, сестра на бившиот гроф де Гевара, и мајка на Луис. Таа крие дека сегашниот гроф злобниот Диего, е нејзин син, а исто така и дека не е вистинскиот гроф. Поради доаѓањето на Марија и Луис во Мексико, таа почнува да води валкана игра, бидејќи знае дека скриените тајни може да излезат на виделина. Кога повторно ќе се сретнат со Иполита, Луис сфаќа дека Рафаел би можел да е неговиот син и истакнат од нежните чувства кон Иполита, ќе бара излез од договорениот брак со Есперанца, болна и слаба жена, со која бил присилен да се венча заради семејна традиција...
2 Улоги
Глумци Ликови
Лусеро, Марија Иполита
Фернандо Колунга, Луис Манрике
Даниела Ромо, Дона Хуана
Артуро Пениче, Антонио
Ернесто Лагуардиа, Кристобал
Иран Кастиљо, Каталина
3 ДВД Издание
Мексиканската продукција Телевиса издаде и оригинален ДВД пакет од серијата Алборада. Во пакетот се состоат 3 двд цедеа, со сите 90 епизоди.
4 Алборада на Балканот
Македонија: Сител Телевизија Србија: Пинк Телевизија Босна и Херцеговина: Пинк БХ Хрватска: ХРТ Словенија: ПОП ТВ Бугарија: Евроком Црна Гора: Пинк М
Операција Морски лав

Директивата Морски лав ја издал Адолф Хитлер, и претстатвува план за инвазија врз Велика Британија. Со директивата било предвидено сите подготовки за мобилизацијата на околу 260.000 нацистички војници да се извршат до половината на август, а десантот да се одложува сè додека германската авијација не стане надмоќна. Потоа, на 18 август е извршен најжестокиот напад на германската авијација врз цели во Англија, а на 7 септември почнало бомбардирањето на Лондон наречено „Блиц“.
Мусала

Мусала — највисокиот врв на Балканскиот Полуостров. Се наоѓа на планината Рила во Република Бугарија.
„Мусала“ е највисокиот врв во Република Бугарија и на Балканскиот Полуостров, со висина од 2.925 м, измерено од пристаништето во Варна.
Се наоѓа на планината Рила, во близина на зимскиот центар Боровец, и на 80 км од Софија. Според некои пишувања, името му произлегува од „Мус Алах“, или „место за молитва“, „врв за молитва“, и името е дадено за време на турското ропство. Во периодот 1949-1962, врвот се нарекувал „Сталин“ по името на советскиот диктатор Јосиф Сталин.
Преку летото го посетуваат многу туристи од светот, но најмногу од планинари од Бугарија и соседните земји. Средната годишна температура изнесува -2,9<sup>о</sup>С, апсолутната минимална -31,2<sup>о</sup>С, апсолутната максимална 18,7<sup>о</sup>С. Во просек 254 денови во годината врвот Мусала е покриен со снег. Преовладуваат северозападни ветрови.
Најлесниот начин за искачување на врвот Мусала е патеката од скијачкиот центар Боровец, 10км во една насока. Има лифт, кој води до месноста Јастребец на висина од 2.369 м. Оттаму може да се стигне пеш до колибата Мусала (околу 1 час одење), а потоа до самиот врв Мусала (околу 2 часа пешачење) до самиот врв. На околу 200 м под врвот се наоѓа „Леденото езеро“ на висина од 2.709 м, каде што може да се преноќева.
Проект „Менхетн“

Проект „Мехнетн“ — заеднички проект на САД, Обединетото Кралство и Канада кој имал за цел развој на јадрено оружје (атомска бомба) за време на Втората светска војна.
1 Историја
Во 1939 година американските научници го натерале претседателот Френклин Рузвелт да направи програма за истражување на потенцијалната воена примена на физијата и биле одвоени 6.000 долари. До 1942 проектот бил кодиран како Менхетен, по местото на Колумбискиот универзитет, каде што било направено почетното истражување. Истражувањето, исто така, се вршело и на Универзитетот во Калифорнија и на Универзитетот во Чикаго. Во 1943 година била основана лабораторија за конструирање на бомбата во Лос Аламос, Ново Мексико, и бил составен тим од научници на чело со Ј.Роберт Опенхајмер. Производството, исто така, се извршило и во Оук Риџ, Тенеси, и Ханфорд, Вашингтон. Првата бомба била пробно експлодирана во Аламогордо, воздухопловна база на југ во Ново Мексико. До својот крај проектот чинел околу 2 милијарди долари (22 милијарди долари во сегашно време) и вклучил 125.000 луѓе.
Љубовни врски

Серијата Љубовни Врски е романтична мексиканска теленовела. Серијата е снимена во Мексико, во 1996 година, со 150 незаборавни епизоди. Серијата стекна голем успех во целиот свет, а поради тоа и на мексиканските ТВ и Новеле Награди, ја освои наградата за најдобра теленовела во 1997 година. Оваа теленовела ќе се памети и по шокантниот крај на серијата, кога продуцетнката Карла Естрада, остава голема мистерија за гледачите... дали на крајот остана жива Марија Гвадалупе или нејзината злобна сестра Марија Паола? Кај нас исто така оваа серија во 90те години имаше голем успех, и покрај тоа што се емитираше на локалните телевизии.
1 Синопсис
Марија Гвадалупе, Марија Фернанда и Марија Паола се три идентични близначки. Но, слични се само физички. Животот и судбината на секоја од нив се различни. Кога имале само 3 години, нивните родители трагично починале. Тогаш, Марија Фернанда го изгубила видот, а Марија Гвадалупе исчезнала. Нивната баба Мерцедес, со години безуспешно ја бара Марија Гвадалупе. Девојчето во реката го пронашла и одгледала Ана Салас. Оздравувајќи, таа почнала на ништо да не се сеќава, тогаш таа одлучила да ја одгледа како своја ќерка. И Марија Фернанда се помирила со својата судбина, и пораснала во мила девојка. Додека, Марија Фернанда е сигурна дека нејзината сестра е жива, Марија Паола, трвдоглава и злобна, не сака ниту да ја прифати таа можност. Постојано крои заговори, за да себеси да си одвои најголем дел од семејниот имот. Но, виновник на нејзината злоба, се случките од минатото.
2 Улоги
Глумци Ликови
Лусеро, Марија Гвадалупе СаласМарија Фернанда Ривас ИтурбеМарија Паола Ривас Итурбе
Луис Хосе Сантандер, Николас Миранда
Демијан Бичир, Валенте Сегура
Ото Сирго, Едуардо Ривас
Орландо Мигел, Освалдо Лареа
Силвија Дербиз, Милагрос
3 ДВД Издание
Мексиканската продукција Телевиса издаде и оригинален ДВД пакет од серијата Љубовни Врски. Во пакетот се состоат двд цедеа, со сите 150 епизоди.
Тринити (проба)

Тринити е назив за првата проба на јадрено оружје. Пробата била спроведена од страна на САД на 16 јули 1945 на локација оддалечена 56 км (35 miles) југоисточно од Сокоро, Ново Мексико, со команден штаб блиску до Аламогордо. Пробата Тринити претставувала имплозија на плутониумска бомба—истиот тип на бомба била фрлена на Нагасаки, Јапонија, неколку седмици подоцна. Силината на детонацијата била еквивалентна на експолозија на околу 20 килотони на класичен ТНТ експлозив, и се смета за почеток на Атомската ера.
Проект Писта

''Проект „Писта“'' (анлиски: Project Runway) е американско реално шоу емитувано на телевизијата Браво и се фокусира на модни творци. Натпреварувачите се обидуваат да ги направат најдобрите алишта со дадените материјали, време и тема. Нивните дизајни се просудувани и еден или повеќе дизајнери се елиминираат секоја недела.
Кај нас, ''Проект „Писта“'' се емитува на Канал 5.
----
1 Формат
Водителот на ''Проект „Писта“'' е супермоделот Хајди Клум, а судиите се обично Хајди, Американскиот дизајнер Мајкл Корс, модниот директор на ЕЛ магазин - Нина Гарсија, и уште еден четврт судија, обично моден творец, критичар, модел, славна личност итн. Тим Ган им е како ментор на дизајнерите. ''Проект „Писта“'' е сниман во Њујорк (а во трета сезона и на кратко во Париз). Дизајнерите користат рабодна соба во училиштето за дизајн Парсонс, купуваат материјали низ Њујорк, и живеат заедно во Атлас Њујорк, зграда близу Парсонс.
На почетокот на секој предизвик, на дизајнерите им се дава тема на која треба да го направат парчето облека. За да го исполнат ова, имаат одредено време и ресурси. На повеќето предизвици, дизајнерите работат самостално, но на некои треба да работат во тимови. Кога ќе помине времето, дизајнерите треба да ги облечат своите манекенки и да изберат како да бидат нашминкани, каква фризура треба да имаат итн. Секоја манекенка оди по пистата, а судиите ја оценуваат облеката.
Потоа, судиите ги интервјуираат дизајнерите и им кажуваат што мислат за нивните творби, а потоа се договараат чија творба е најдобра, а чија најлоша. Губитникот на предизвикот е елиминиран. Натпреварувачот од втората сезона, Даниел Восовик, има победено на најмногу предизвици досега (пет), а по него е Кара Сон од првата сезона, со четири победени предизвици.
На финалистите им се дава 12 недели и 8000 долари за да направат 12 парчиња облека и да ги презентираат на њујоршката модна недела. Истите судии, плус еден гостин, ги оценуваат дизајнерите и одлучуваат кој е победникот.
И манекенките кои работат со дизајнерите се вклучени во натпреварот. Секоја недела, како што се намалува бројот на дизајнерите, така и на манекенките. Онаа што ќе работи со дизајнерот кој ќе победи, ќе биде на насловната страна на ЕЛ магазин.
Прва сезона
Торнадо

Торнадо е наjсилна бура, карактеристична по свртувањата на облакот во облик на цилиндар. Зборот "торнадо" има потекло од шпанскиот и португалскиот глагол ''торнар'', што значи "да се врти". Торнадата се формираат во бури ширум светот, најчесто крај брегот на средниот запад("Алеа на торнадата"), како и на југот. Според бројот на инцидентите, САД ги погодуваат ваквите бури почесто од било која друга земја.
Торнадото настанува од различни физички процеси во атмосферата, а за настанување на торнада се потребни неколку услови: нестабилност на атмосферата, махнизам на подигање и влага во средниот и долниот дел на атмосферата. Во близина на земјата нестабилната воздушна маса е топла и влажна и релативно е поладна во горните делови на атмосферата. Топлите и влажните делови на воздухот се подигаат и се составуваат со ладните и сувите. Зголемувањето на влагата започнува со појако кондензирање во капки вода и тогаш енергијата (топлината) се отпушта во околниот воздух, што е доволно струењето кое се движи нагоре да продолжи да се искачува. Се ова се случува Градесто-дождов облак, најнестабилен и најопасен од сите 10 вида на облаци. Струењето на топлиот воздух во облакот се судира со останатите маси на ладен воздух и тогаш облакот почнува да покажува видлива ротација која поради силата на тежата се спушта до дното.
Торнадото однесува сè пред себе, а зависно од бурите кои настануваат може да имаат незамислива јачина и да траат и до саат време. За тоа време може да уништи цел град.
Силата на торнадото се означува по две скали, и тоа по Фујитата скала и/или ТОРО скалата.
Вистинска љубов

Вистинска љубов е романтична и историска мексиканска теленовела, сместена во мексиканскиот период по независноста од средината на 19 век.
Серијата е снимена во Мексико, во текот на 2003/2004 година, со 95 епизоди. Серијата стекна огромен успех во целиот свет, а поради тоа и на мексиканските ТВ и Новеле Награди, освои неколку награди, како и најглавната за најдобра теленовела за 2004 година. Оваа теленовела се емитуваше низ целиот свет, а некои ја сметаат и за најдобра теленовела на сите времиња. Во 2005 година добила на ДВД издание со англиски превод. Сепак, со одличната песна исполнета од мексиканскиот пејач Син Бандера, и одличната костимографијa, освоија огромен дел од публиката.
1 Синопсис
Чувствителната и префинета Матилде Пењалвер и Беристаин, ни малку не се грижи за однесувањето во тоа време. Таа се заљубува во Адолфо Солис, надевајќи се како нејзиниот добар татко Иларио, ќе и допушти венчавка. Но, нејзината злобна мајка Августа, и нејзиниот брат Умберто, одлучуваат да ја венчаат за богат човек за да ја спаси фамилијата од банкрот. Најдобар кандидат за оваа титула им се гледа Мануел Фуентес Гера, згодно момче кое штотуку го наследило семејното наследство. Напуштен од својата мајка Росарио растел покрај својот татко. Кроејќи ги своите планови, Августа и Умберто го испраќаат Адолфо во затвор и и велат на Матилде дека тој побегнал бидејќи бил женет. Шокирана и потиштена, младата девојка одлучува да се венча со Мануел. После враќањето на имотот, Матилде мора да живее покрај човек што не го сака, но и мора да ја поднесува злобната Антонија, која е заљубена во Мануел. Но сепак, со текот на времето, љубовта на нив двајца, станува се посилнa и Матилде го заборава Адолфо, но сплетките, интригите, лагите и љубомората која ги окружува нив двајца, ќе ги поттикне двајцата заљубени срца, да докажат колку нивната љубов е вистинска...
2 Улоги
Глумци Ликови
Адела Нориега, Матилде
Фернандо Колунга, Мануел
Маурицио Ислас, Адолфо
Хелена Рохо, Августа
Ернесто Лагуардиа, Умберто
Ана Мартин, Росарио
Маријана Леви, Хосефина
Шантал Андер, Антониа
Маурисио Херера, Отец Урбано
Ана Берта Еспин, Пруденсија
Рафаел Рохас, Амадор
3 ДВД Издание
Мексиканската продукција Телевиса издаде и оригинален ДВД пакет од серијата Вистинска љубов. Во пакетот се состоат 2 двд цедеа, со сите 95 епизоди.
4 Емитирање на Балканот
Македонија: Сител Телевизија Србија: Пинк Телевизија Босна и Херцеговина: Пинк БХ Хрватска: ХРТ1 Бугарија: Евроком Црна Гора: Пинк М
Самар

:''За други значења, види Самар (појаснување).''
Самар е направа која се прицврстува врз коњ, магаре, маска или неко друго влечно животно за да може да носи тежок товар како стока, багаж, огревно дрво, мали топови и други нешта. Најдобро е самарот да седи врз покривка или подлога, за да ја распореди тежината на седлото и товарот врз грбот на животното. Долната страна на самарот е направена за да соодветствува на обликот на грбот на животното. Обично е поделен на симетрични делови со преграда за товарот да не тежи на ’рбетот, и за добра вентилација при потење.
Бидејќи самарот не е направен за јавање, горната страна на самарот личи на полица за товарот да може да натежне и да се врзе со ремени, јажиња или нешто друго.
Изработувачот на самари се нарекува самарџија.
1 Во книжевноста
* Детскиот роман „Волшебното самарче“ од Ванчо Николески
2 Во фолклорот
*
3 Поврзано
* Седло
* Товарно животно
* Влечно животно
* Животински-придвижуван транспорт
Ворен Џи

Ворен Грифин III (роден 10 ноември, 1970 во Лонг Бич, Калифорнија, САД) попознат како Ворен Џи (Warren G), e американски рапер од Западниот Брег и продуцент на хип-хоп. Негов најголем хит беше синглот „Регулејт“ (Regulate) со Нејт Дог (Nate Dogg) објавен во 1994. Како и повеќето дела на Ворен Џи, синглот беше во стилот на џи-фанк. Тој е полубрат на успешниот музички продуцент Доктор Дре (Dr. Dre).
1 Музичка кариера
Во 1992 година, Ворен Џи ја оформил групата „213“, заедно со Нејт Дог и Снуп Дог. Ворен Џи ја претставил групата на својот полубрат Доктор Дре. Импресионираниот Доктор Дре веднаш го врбувал Снуп Дог да работи за „Дет роу рекордс“, компанијата што ја водел со Шуг Најт. Со тоа, „213“ се распаднала без да објави ниту една песна, а трите уметници започнале поединечни кариери. Иако „Дет роу рекордс“ не потпишала со Ворен Џи, неговата кариера започнала со прилози за албумот на Доктор Дре „Д Кроник“ (The Chronic) објавен во 1992. Ворен Џи се редовно појавувал и на други албуми на оваа компанија.
Во 1993 година Ворен Џи ја продуцирал песната „Индо смоук“ (Indo Smoke) на која биле претставени тој, Нејт Дог и Миста Грим.
Деби-албумот на Ворен Џи, “Регулејт... Џи фанк ера“ (Regulate... G Funk Era) бил објавен во 1994 преку „Деф џем“ (Def Jam) и се прославил со хитот „Регулејт“ (Regulate) во кој е искористен семпл на филмот на Мајкл Мекдоналд (Michael McDonald) „Ај кип форгетин“ (I Keep Forgettin'). Песната „Дис ди-џеј“ (This D.J.) била популарен хит на МТВ.
2 Дискографија
2.1 Албуми
2.1.1 Соло
*''Regulate... G Funk Era'' (1994)
*''Take a Look Over Your Shoulder'' (1997)
*''I Want It All'' (1999)
*''The Return of the Regulator'' (2001)
*''The G Files'' (2009)
2.1.2 Групни
*''The Hard Way'' со „213“ (2004)
11 август (настани)

480 п.н.е., Персијците под водство на Ксеркс I извојуваат победа над Спартанците под водство на кралот Леонид, чии војници се бореле до смрт, во Термопилската битка.
1918, Прва светска војна: Завршува Битката кај Амјен.
1929, Бејб Рут станува првиот бејзболист во историјата со повеќе од 500 претрчувања.
1934, Отворен е федералниот затвор на островот Алкатраз во Калифорнија.
1941, Британскиот премиер Винстон Черчил и претседателот на САД Франклин Рузвелт ја формулираа прочуената „''Атлантска повелба''“, чии начела ги прифатија и Обединетите нации во својата Декларација од 1945 година. Три дена подоцна, тие ја потпишаа повелбата.
1960, Чад прогласува независност.
1966, Џон Ленон одржува конференција за печат во Чикаго и се извинува за својата изјава од 4 март во која вели дека Битлси се попопуларни од Исус.
1972, Последната американска воена копнена единица го напушта Јужен Виетнам.
1999, Целосно затемнување на Сонцето во Европа и Азија.
2003, НАТО презема команда над мировните сили во Авганистан. Тоа е прва интервенција надвор од Европа во 54 годишната историја на НАТО.
Пирин

Пирин — планина во Пиринска Македонија, денес во Југозападна Бугарија. Претставува дел од Рилско-родопскиот Масив. Нејзин највисок врв е Вихрен (2.914 м). Планината е претставена на Грбот на Македонија.
1 Местоположба
Пирин се наоѓа меѓу реките Струма на запад и Места на исток. На север преку Предел се поврзува со планината Рила, а на југ продолжува во Славјанка (Алиботуш).
2 Позначајни врвови
На Пирин има два врва со над 2.900 м (Вихрен и Кутело), седум над 2.800 м, седумнаесет над 2.700 м, 32 над 2.600 м и 40 над 2.500 м. Трите највисоки врва се мермерни, а највисоките гранитни врвови (Полежан и Каменица) се наоѓаат на странични краци.
* Вихрен - 2.914 м (Мраморен дел)
* Кутело - 2.908 м (Мраморен дел)
* Бански Суходол - 2.884 м (Мраморен дел)
* Голем Полежан - 2.851 м (Полежански дел)
* Каменица - 2.822 м (Каменички дел)
* Малак Полежан - 2.822 м (Полежански дел)
* Голема Стража - 2.822 м (Полежански дел)
* Бајуви дупки - 2.820 м (Мраморен дел)
* Малка Стража - 2.810 м (Полежански дел)
* Јаловарник - 2.763 м (Каменички дел)
* Газеј - 2.761 м (Полежански дел)
* Кајмакчал - 2.753 м (Полежански дел)
* Голема Тодорка - 2.746 м (Тодорин дел)
* Бандеришки Чукар - 2.732 м (Северен централен дел)
* Џенгал - 2.730 м (Јужен централен дел)
* Момин Двор - 2.723 м (Јужен централен дел)
* Башлиски Чукар - 2.720 м (Северен централен дел)
* Мала Тодорка - 2.712 м (Тодорин дел)
* Ченгелчал - 2.709 м (Дебел рид)
* Дисилица - 2.700 м (Полежански дел)
* Каменишка кукла - 2.690 м (Каменички дел)
* Куклите - 2.686 м (Каменички дел)
* Муратов Врв - 2.669 м (Северен централен дел)
* Џано - 2.668 м (Јужен централен дел)
* Безбог - 2.645 м (Полежански дел)
* Сиврија - 2.593 м
* Синаница - 2.516 м (Синанишки дел)
3 Пирин како тема во уметноста и во популарната култура
* „Пирин планино“ - македонската народна песна.* „Планино Пирин планино“ - македонска народна песна.* „Од врв Пирин Планина“ - македонска народна песна.* „Кажи ми кажи Пирин планино“ - новосоздадена фолк песна на композиторот Кирил Дрангов.
4 Галериjа